വാക്സിനെടുത്തതിന് ശേഷം അരമണിക്കൂര് വിശ്രമിച്ചു, ചെരുപ്പ് ധരിക്കാനായി അകത്തേക്ക് കയറിയപ്പോള് വീണ്ടും കുത്തിവെച്ചു അര മണിക്കൂര് ഇടവേളയില് 83 വയസ്സുകാരിക്ക് രണ്ട് ഡോസ് വാക്സിന് നല്കിയാതായി ആരോപണം അങ്കമാലി: അര മണിക്കൂര് ഇടവേളയില് 83 വയസ്സുകാരിക്ക് രണ്ട് ഡോസ് വാക്സിന് നല്കിയാതായി ആരോപണം. എറണാകുളം ശ്രീമൂലനഗരം സര്ക്കാര് ആശുപത്രിക്കെതിരെ 83 വയസ്സുകാരിയായ താണ്ഡമ്മയാണ് പരാതിയുമായി രംഗത്ത് എത്തിയത്. ഇന്നലെ ഉച്ചയ്ക്ക 12 മണിയോടെയാണ് സംഭവം. രണ്ടാം ഡോസ് വാക്സിനെടുക്കാനായാണ് താണ്ഡമ്മ മകനൊപ്പം എത്തിയത്. വാക്സിനെടുത്തതിന് ശേഷം അരമണിക്കൂര് വിശ്രമിച്ചു. പിന്നീട് ചെരുപ്പ് ധരിക്കാനായി അകത്തേക്ക് കയറിയപ്പോള് വീണ്ടും കുത്തിവെച്ചുവെന്നാണ് പരാതി. വാക്സിന് എടുത്തതായി ആവര്ത്തിച്ച് പറഞ്ഞിട്ടും ആരോഗ്യപ്രവര്ത്തകര് അത് ചെവികൊണ്ടില്ലെന്നും ഇവര് ആരോപിക്കുന്നു.വീണ്ടും വാക്സിന് എടുത്തതിനു പിന്നാലെ തളര്ച്ച ഉള്പ്പെടെ ചെറിയ രീതിയിലുള്ള അസ്വസ്ഥത അനുഭവപ്പെട്ടതായും വയോധിക പറയുന്നു. മറ്റ് പ്രശ്നങ്ങളില്ലാത്തതിനാല് ആരോഗ്യവകുപ്പിന് പരാതി നല്കുന്നില്ലെന്നും ഇവര് പ്രതികരിച്ചു. ലോകം മുഴുവന് കോവിഡ് ഭീഷണിയില് കഴിയുന്ന ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ടൈംസ്കേരള അഭ്യര്ത്ഥിക്കുന്നു. ഇതൊരു യുദ്ധമാണെന്നും വിജയം മാത്രമാണ് നമ്മുടെ ലക്ഷ്യമെന്നതും മറക്കാതിരിക്കുക,